**Cad fulgi de nea**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cad fulgi de nea iubito din cerul ca marama

Ne troienesc cu vise când ne ținem de mână

Și ne plimbăm alene fără să ne dăm seama

Că timpul a-nghețat și poate tot amână

Unirea noastră care demult o așteptăm.

Zăpada-acesta albă să ne pecetluiască

Iubirea, mai profundă mereu s-o deșteptăm

Când iarna va porni din nou să geruiască.

Cad fulgi de nea iubito pe bradul de Crăciun

Lumini sclipesc în el, verzi ca privirea ta

Dea Domnul să avem un an cu mult mai bun

Să fii mereu cu mine, să te pot săruta

Iar când colindătorii ne vor ura de bine

Cu mere și colaci să-i așteptăm în prag

Un prunc să ne ureze în anul care vine,

Iar noi să-i omenim cu vin fiert și mult drag.

Cad fulgi de nea iubito, sunt albi ca pielea ta

Care mă-ntreb, e-aevea sau e adevărată

De n-ai fi ca văpaia, aș spune că ai sta

Lințoliu peste pat, de frig îmbujorată.